Se billedserie Grethe Bjerg er daglig leder i Røde Kors butikken i Ringstedgade. Her har den årlige omsætning rundet én million kroner. Kjolen, en fiks sag til yndige damer, koster 55 kroner.

Send til din ven. X Artiklen: Ekspert: Genbrugsbutikker suger livet ud af bymidten Modtagerens email * : Din e-mail * : Dit navn * : Evt. kommentar: *) skal udfyldes.

Ekspert: Genbrugsbutikker suger livet ud af bymidten

Næstved - 26. februar 2019 kl. 06:53 Af Kim Palm Kontakt redaktionen: sndk@sn.dk

De betaler ikke skat. De betaler ikke moms. Og de betaler heller ikke løn til de ansatte. Det gør genbrugsbutikkerne til en trussel mod handelslivet i bymidten.

Det mener Bruno Christensen, mangeårig ekspert i detailhandel efter at genbrugsbutikkerne de senere år har slået sig ned overalt i de danske bymidter og erstattet mange af de traditionelle forretninger.

- Genbrugsbutikkerne er til stor gene fir den traditionelle handel. De fjerner grundlaget for de eksisterende butikker - især på beklædning. Dermed gør de ikke noget godt for bymidten, siger Bruno Christensen.

Generalsekretær i Folkekirkens Nødhjælp, Birgitte Qvist-Sørensen, er helt uenig. Hun mener, at genbrugsbutikkerne er et stort aktiv for enhver bymidte.

- Vi har gjort meget ud af vores butikker og får stadig flere unge kunder. De unge køber både nyt tøj i eksisterende butikker og supplerer deres design med genbrugstøj. Dermed er vi med til at invitere de unge kunder ind i bymidten, siger Birgitte Qvist-Sørensen.

Samtlige nødhjælpsorganisationer melder om stigende salg af genbrug. Alene Røde Kors butikker gav sidste år organisationen et overskud på 66 millioner kroner.

relaterede artikler

Forslag: Lav Præstø om til Sjællands genbrugsmekka 28. februar 2019 kl. 04:30

Mere handel på byens centrale torv 27. februar 2019 kl. 10:09